user
Ngimkhumbule namuhla uMntungwa. Sasivame ukuhlala sobabili
phansi kwalesi sihlahla. Ngixakwa yilaba abangibelesele ngendaba
kaDumisani. Bayahlanya. Abazi ukuthi angiyingeni indaba yokungenwa
mina. Kodwa yena uMntungwa angathini lapho ekhona? Noma ngabe
uDumisani usekhulile nje, ngeke ungibone ngimgana mina. Mina
angisiye owokuganga. Naye ngizomgada manje uma efikile. Uma
engeshela nje ngiyomkhombisa ikheli. Ngimbuze ukuthi ungithanda
manini nje. Uma enganakile futhi siyodumelana kube kuncane indawo.
Uyazi angimazi nalo muntu owasungula isiko lokungenwa wayehlushwe
yini. Abantu bayathanda ukusungula amasiko adala izinkinga.
(Ezwe izigi) Nangu umama eza. Uma eqala le ndaba yesiko lakhe
uzongizwa kahle namuhla. Angihleki angithi nsi. Angifuni ndoda nje
eduze kwami manje.
Uyawuthanda lo msebenzi wokuthunga koti bo. (Ahlale phansi)
Ngenzela ukuthi ngingakhohlwa mama. Nawo umshini awufuni ukuhlala
isikhathi eside ungasebenzi.
Kuzofuneka ungifundise nami makoti ngizithungele.
Awu mama uthi kungalunga ufundiswa imfundamakhwela?
Akubonakali ukuthi usafunda koti. Ukwenza kwakho kukhombisa
ubumpetha. Impela ngicela ungifundise. Siningi kabi isikhathi
esizosihlala nawe ngingagcina sengiwushaya njengawe nje.
Usho ukuthini umama uma ethi sisazohlala isikhathi eside?
Kanti uyahamba yini?
Ngingeze ngasho ukuthi ngiyahamba mama. Uma sekukhunyulwe inzilo
bengizocela ukuba ngibuyele ekhaya. 

1. Yimuphi lo msebenzi uMaMbatha ayefuna ukuwufundiswa nguThenjiwe? 
assistant
Ukuthunga ngomshini.√